**A villamosított WRC első futama, a Monte Carlo Rally előtt a Ford bemutatta az M-Sport Ford Puma Hybrid Rally1 autó versenyfényezését és pilótáit**

* A Ford és az M-Sport most ünneplik hét bajnoki címet eredményező együttműködésük 25. évfordulóját, és ebből az alkalomból bemutatták az új M-Sport Ford Puma Hybrid Rally1 versenyautó fényezését is
* Az M-Sport Ford World Rally Team a következő pilótákkal áll rajthoz a Monte Carlo Rallyn: Craig Breen, Adrien Fourmaux, Gus Greensmith – sőt a legendás Sébastien Loeb is visszatér
* A FIA Rally Világbajnokság izgalmas, új korszakot nyit meg Monte Carlo-ban, ahol most először versenyeznek majd hibrid hajtású autók

**KÖLN, Németország, 2022. január 15.** – Az M-Sport Ford World Rally Team (WRT) ma első alkalommal villantotta meg a motorsport-rajongók előtt a 2022-es Rally Világbajnokságon (WRC) induló M‑Sport Ford Puma Hybrid Rally1 versenygép új, izgalmas fényezését.

Az M‑Sport Ford Puma Hybrid Rally1 január 20-23-án mutatkozik be a Monte Carlo Rallyn. Három autó áll rajthoz a 2022-es WRC-szezonban, volánjuk mögött pedig Craig Breen, Adrien Fourmaux és Gus Greensmith ül majd. Ráadásul a kilencszeres rally-világbajnok, Sébastien Loeb is csatlakozik az M-Sport csapatához az idei Monte Carlo Rally futamon, ahol korábban már hétszer is győzelmet aratott.

A 2022-es WRC-szezon egyben a 25. évfordulója is annak a hihetetlenül sikeres együttműködésnek, amelynek során a Ford és az M-Sport hét bajnoki címet és több mint 1500 szakaszgyőzelmet szerzett, olyan legendás rallyautókkal, mint az M-Sport Ford Fiesta WRC és a Ford Focus RS WRC. Partnerségük kezdete óta az M-Sport és a Ford rekordot döntöttek, zsinórban 268 pontot szerezve a gyártók bajnokságában.

**Az M-Sport Ford World Rally Team pilótái a Monte Carlo Rally futamon:**

|  |  |  |
| --- | --- | --- |
| **Pilóta** | **Navigátor** | **A pilóta legfontosabb eredményei a WRC-ben** |
| Craig Breen | Paul Nagle | Első futama: 2009 Portugál Rally  22 szakaszgyőzelen  69 futam  288 pont |
| Adrien Fourmaux | Alex Coria | Első futama: 2019 Monte Carlo Rally  1 szakaszgyőzelen  26 futam  45 pont |
| Gus Greensmith | Jonas Andersson | Első futama: 2014 Wales Rally  58 futam  91 pont |
| Sébastien Loeb | Isabelle Galmiche | Első futama: 1999 Katalán Rally  9 bajnoki cím  925 szakaszgyőzelen  180 futam  1727 pont |

“A WRC népszerűségének egyik titka, hogy egyértelműen látható a kapcsolat az ultranagy teljesítményű rallyautók és közúti testvéreik között,” vélekedett Mark Rushbrook, a Ford Performance globális igazgatója. “Ezért is annyira fontos, hogy a WRC új korszaka hűen tükrözi: az autóipar az elektromos jövő felé mozdul. A Fordnál teljes mértékben elköteleztük magunkat az elektromos hajtás mellett, és mivel az M-Sport Ford Puma Hybrid Rally1 a legkeményebb körülmények között versenyez majd, ez sokat segít abban, hogy még izgalmasabb elektromos hajtásláncokat fejlesszünk ki vásárlóink számára.”

A Ford első elektromos hajtású versenygépe, az M‑Sport Ford Puma Hybrid Rally1 hibrid rendszere ugyanazon az elven működik, mint a versenygép alapjául szolgáló közúti Puma EcoBoost Hybrid hajtása1. A fékezés és egyenletes haladás közben egyébként veszendőbe menő mozgási energiát az új generációs hibrid hajtáslánc elektromos árammá alakítja, amit a 3,9 kWh kapacitású akkumulátor tárol. Ez az energia arra szolgál, hogy többletteljesítménnyel támogassa az 1,6 literes EcoBoost turbómotor működését; az elektromos rásegítés több alkalommal is három másodpercen át tartó, mintegy 100 kW-ra rúgó teljesítménylöketet jelent.

A kifinomult plug-in hibrid hajtás ugyanakkor arra is alkalmas, hogy az autó károsanyag-kibocsátás nélkül, kizárólag a villanymotor erejével haladjon át a falvakon, városokon, a szervizállomásokon és az egyes versenyszakaszok között. Az akkumulátor a kijelölt szevizpontokon külső áramforrásról is feltölthető, méghozzá alig 25 perc alatt.

A FIA WRC Rally1 kategória versenyzői a 2022-es évadban már kőolajszármazék-mentes üzemanyagot használnak; a szintetikus és bio alkotóelemekből összeállított hajtóanyag 100 százalékban fenntartható forrásokból származik.

“Nagy munka volt felkészíteni az autókat és a csapatot a jövő hétvégi Monte Carlo Rallyra és a 2022-es Rally Világbajnokság kezdetére, de megérte a fáradságot,” nyilatkozta Richard Millener, az M-Sport Team csapatfőnöke. “A Ford munkatársainak támogatásával – akik a világ minden pontjáról segítettek nekünk – sikerült egy fantasztikus autót építenünk, és már alig várjuk, hogy megmutassuk a benne rejlő potenciált. Hatalmas köszönet minden résztvevőnek, amiért sikerült tartanunk a szoros határidőket! Rendkívül büszkék vagyunk rá, hogy ilyen fontos lépéssel ünnepelhetjük meg együttműködésünk 25. évfordulóját!”

**M-Sport Ford Puma Hybrid Rally1 műszaki adatok:**

|  |  |  |
| --- | --- | --- |
| **Hajtómű** | Belsőégésű motor | Ford 1.6 EcoBoost turbótöltésű, soros négyhengeres benzinmotor |
| Max. teljesítmény: 380 LE |
| Max. forgatónyomaték: 420 Nm |
| Szűkítő: 36 mm |
| Akkumulátoros elektromos rendszer | Max. rásegítés: 100 kW |
| Max. energia-visszanyerés: 30 kW |
| A rásegítés leghosszabb időtartama: 3 másodperc |
| Max. energiatöbblet gyorsításonként: 250 kJ (a FIA által meghatározva a szakasz hossza és az útburkolat fajtája alapján) |
| Tömeg: 95 kg |
| Hűtés: Folyadék- és léghűtés |
| A benzinmotor és az elektromos rendszer együttes adatai | Max. teljesítmény: > 500 LE |
| Max. forgatónyomaték: > 500 Nm |
| **Erőátvitel** | | Ötfokozatú szekvenciális manuális sebességváltó |
| 50/50 arányú nyomatékmegosztású négykerékhajtás |
| Elöl és hátul mechanikus, részlegesen önzáró differenciálművek |
| Zárható középső differenciálmű |
| Kéttárcsás, szinterezett kuplung |
| **Fékek** | | Murva: 300 mm-es, léghűtésű féktárcsák |
| Aszfalt: mm-es, léghűtésű féktárcsák |
| Négydugattyús féknyergek |
| **Teljesítmény** | | Gyorsulás aszfalton és murván: kb.  3,2 másodperc 0-100 km/órára |
| **Méretek és tömegek** | | Legkisebb tömeg: 1260 kg |
| Tengelytávolság: 2600 mm |

Az M‑Sport Ford Puma Hybrid Rally1 versenyautó is azt példázza, hogy a Ford mindent feltesz a villamosításra. A vállalat tavaly bejelentette, hogy 2026 közepére minden európai személyautója kínálatában szerepel majd valamilyen nulla károsanyag-kibocsátásra képes, tisztán elektromos hajtású vagy PHEV változat, 2030-ra pedig a teljes modellpalettán elektromos hajtásláncok szerepelnek.

# # #

1 A Puma 1.0 EcoBoost Hybrid homologizált CO2-kibocsátása 119-143 g/km, homologizált üzemanyag-fogyasztása pedig 5,3-6,3 l/100 km (WLTP).

A CO2-kibocsátás és az üzemanyag-fogyasztás értékeit befolyásolhatja, hogy az adott piacon milyen modellváltozatok kerülnek forgalomba.

Az üzemanyag/energiafogyasztási, CO₂-kibocsátási és az elektromos üzemmódban megtehető hatótávolság adatait az Európai Unió 715/2007/EC számú szabványa által előírt technikai kívánalmak és műszaki adatok alapján, illetve a legfrissebb 2017/1151 direktíva alapján regisztrálták. Az alkalmazott, szabványos tesztelési eljárások lehetővé teszik a különböző járműfajták és gyártmányok összehasonlítását.

***A Ford Motor Company***

*A Ford Motor Company (NYSE: F) globális vállalat, amelynek központja a Michigan állambeli Dearborn. A vállalat elkötelezetten dolgozik egy jobb világ megteremtésén, ahol minden ember szabadon mozoghat, és megvalósíthatja álmait. A vállalat Ford+ terve a növekedés és az értékteremtés érdekében hatásosan ötvözi a Ford már meglévő erősségeit, új képességeit és az ügyfelekkel fenntartott állandó kapcsolatot, hogy még teljesebb élményeket nyújthasson vásárlóinak, elmélyítve márkahűségüket. A vállalat tevékenységi köre felöleli a hálózatba kapcsolt, egyre inkább elektromos hajtású személy- és haszonjárművek, vagyis a Ford személyautók, haszongépjárművek, városi terepjárók (SUV), valamint a Lincoln luxusautók tervezését, gyártását, értékesítését, és a velük kapcsolatos szolgáltatások biztosítását. A Ford vezető szerepre törekszik az elektromos autók, a mobilitási megoldások – ezen belül az önvezető járművek –, valamint a konnektivitási szolgáltatások területén, emellett pedig a Ford Motor Credit Company révén pénzügyi szolgáltatásokat is nyújt. A Ford mintegy 184.000 embert foglalkoztat világszerte. Amennyiben több információra van szüksége a Fordról, termékeiről vagy a Ford Motor Credit Company vállalatról, kérjük, keresse fel a* [*www.corporate.ford.com*](http://www.corporate.ford.com) *vagy a* [*www.ford.hu*](http://www.ford.hu) *honlapot.*

*A saját tulajdonú vállalatokban körülbelül 42.000 alkalmazottat, az összevont, illetve nem összevont közös vállalkozásokkal együtt pedig mintegy 55.000 embert foglalkoztató* ***Ford Európa*** *felel a Ford márkához tartozó autók gyártásáért, értékesítéséért és karbantartásáért Európa 50 piacán. A Ford Motor Credit Company mellett a Ford Európa üzleti tevékenysége magában foglalja a Ford Ügyfélszolgálat és 14 gyártóüzem (10 saját tulajdonú vagy összevont közös vállalat és 4 nem összevont közös vállalkozás) működtetését. Az első Ford autókat 1903-ban szállították Európába – ugyanabban az évben, amikor a Ford Motor Companyt alapították. Az európai gyártás 1911-ben indult meg.*

|  |  |  |
| --- | --- | --- |
| **Sajtókapcsolat:** | Györke Orsolya |  |
|  | **Ford Közép- és Kelet-**  **Európai Értékesítő Kft.**  2000 Szentendre Galamb J. 3. |  |
|  | Tel: +36 26 802802 |  |
|  | email: [ogyorke@ford.com](mailto:ogyorke@ford.com) |  |